b'\n_START_ARTICLE_\nSili-Adad\n_START_PARAGRAPH_\nSili-Adad je bil dvanajsti amoritski kralj mezopotamske mestne dr\xc5\xbeave Larse, ki je vladal leta 1836-1835 pr. n. \xc5\xa1t. (dolga kronologija) oziroma 1771-1770 pr. n. \xc5\xa1t. (kratka kronologija)._NEWLINE_Na prestol je pr\xc5\xa1el po prevratu po smrti vladarja Sin-Iki\xc5\xa1ama in vladal manj kot eno leto. Ko sta Babilonija in Isin sklenila zvezo proti Larsi in jo premagala, je za Sili-Adadom izginila vsaka sled. Na lar\xc5\xa1kem prestolu ga je zamenjal Varad-Sin, mladoletni sin elamskega vladarja Kudur-Mabuka.'